
A’  vörhenyről. 

A’  vörheny  ha  Meissner  Fridrik  Lajos  vélemé- 
nyéhez járulni  akarnánk,  már  Thucydides  ideje  alatt 
mint  nagyszerű  pusztitásokat  okozó  nyavalya  ismeretes 
volt.  Sydenham,  ki  l750-ik  évben  Angolhon  fővá- 
rosában egy  kártékony  járványát  ezen  betegségnek 
megvigyázta,  Schönlein  tanítóval  együtt  1619  évre, 
mint  születése  korára  gyanakodnak. 

De  légyen  bármelly  korú  is  ezen  betegség,  czé- 
lom  e’  kis miinkácskámban a’ nyavalyát  megismertetni; 
az  az:  képét  híven  fösteni,  és  igy  előjeleit,  lefolytét, 
tartósságát,  különbféleségét,  kórhatározatát  minden 
szakában,  székét,  lényegét,  bonyolodását,  hatását  más 
betegségekre,  mellyek  lefolyta  alatt  .támadnak;  jósla- 
tát, okát  és  gyógyitásmódjait  elősorolni. 

A’  vörheny,  mint  ragályos,  orbánczos  eredetű 
fiatal  egyéneket  meglepni  szokó  bőrkiüteg,  nagyobb, 
korlátlan,  és  egymással  egyesülni  iparkodó,  ugyana- 
zon egyénnél  csak  egyszer  előkerülő  lázas  mozgal- 
makkal fejlődő  és  megjelenése  után  a’  láz  megszűné- 
sével külelkező , a’  bőr  fölött  nem  emelkedő , vörös , 
idomtalan , ’s  egész  testet  meglepő , későbben  elhala- 
ványodó  és  végre  a’  lest  különbféle  részeihez  képest 
különbféle  nagyságban  ugyan,  de  mégis  mindenkor 
hártyás  lehámlással  végződő  foltok  által  ismerteti  magát. 


\\ 


Meghatározva  azt,  miilyen  legyen  a’  kiüteg, ' 
mellyröl  szólani  szándékom  nem  lesz  felesleg  négy 
szakát  ezen  bajnak  említeni,  t.  i.  l-ör:az  izgatás  vagy 
ragály  felvétele  szakát  (stádium  irritationis  vei  oppor- 
tunitatis).  2-  or  A’  kiüteg  megjelenése  vagy  fejlődése 
szakát  (stádium  eruptionis).  3-or  A’  kiüteg  virágzása 
szakát  (stádium  efflorescentiae  vei  acmes).  4-er  A’  i 
lehámlási  szakát  (stádium  desquammationis). 

Első  szak. 

Az  izgatás  vagy  is  ragály-felvételi  szak. 

Noha  ezen  kiüteg  minden  ragály  nélkül  okát  még 
mindeddigi  tudományunk’  állása  szerint  adni  nem  bí- 
rók, néha  magától  fejlődik  ki,  mindazonáltal  a’  gyer- 
mek-betegségeket legszigorúbban  megvigyázó  fran- 
czia , német  és  angol  orvosok  véleményihez  csatla- 
kozva a’  ragályos  anyag’  felvételéből  származtatjuk 
ezen  nyavalyának  olly  kártékony  elhatalmazását  annál 
is  inkább:  mivel  tudjuk  azt  egyrészt,  hogy  mentői 
kevésbé  vannak  egyének  a’  ragálynak  kitéve , annál 
hamarabb  bántatnak ; másrészt  pedig,  hogy  olly  sze- 
rekkel bírunk,  mellyek  képesek  a’  ragálynak  kitett 
egyéneket  is  megóvni  a’  baj  kifejlődésétől. 

Hogyan  és  miképen  hat  a’  ragályos  anyag  a’  test- 
re? mennyi  idő  kelljen,  mig  a’  baj  általános  ellenha- 
tást okoz?  igen  nagy  vitatkozást  okozó  kérdések.  A’ 
német  orvosok  általános  szabályuk  nyolcz  napot,  a’ 
franczia  orvosok  háromtól  egész  tizenhárom  napi  időt 
állítanak,  mig  a’  baj  előjelei  mutatkoznak,  ámbár  né- 
melly  esetekben  15  — 20  sőt  40  napi  érintkezés  után 
a’  ragályos  nyavalyát  látták  kifejlődni , de  ezt  vagy 
hosszabb  ideig  nem  hatott  ragálynak,  vagy  olly  be- 
tegségnek, melly  a’  vörhennyel  egykorulag  nem  lé- 
tezik, tulajdonítják. 

. Előjelei. 

Előhozván  a’  ragály’  behatása  azon  izgatás!  fo- 
kot, hogy  általános  visszahatást  szül,  következendő 
előjeleit  tapasztaljuk : 

Egy  látszólag  egészséges  fiatal  egyén  rögtön  lá- 
zas mozgalom  által  lepetik  meg;  mellyel  nem  ritkán 
epés  hányás,  főfájás,  kábultság  párosulva  jár.  A’ lét- 
re kapott  láz  esténkint  csendesen  nagyobbodik,  a’  szom- 
júság nagy,  az  étvágy  csökkent,  a’  bőr  forró  és  szá- 
raz, az  érverés  szapora,  összehúzódott ; sőt  nem  ritkán 
rendetlen  is , félrebeszélés,  álmosság  gyakoriabb  tár- 
sai ezen  bajnak , mint  a’  rángások ; ezekhez  nem  so- 
kára szúró  torokfájdalmak,  de  vagy  csekély  vagy 
semmi  helybeli  vörösséggel,  csatlakoznak. 

Második 

vagy  is  fejlődési  szak. 

A’  lázos  tünemények  mindig  nagyobbodván,  rit- 
kábban ugyan  néhány  óra  lefolyta  után,  de  közönsé- 
gesen második  vagy  harmadik  napon  különbféle 
nagyságú , idomtalan,  szegletes,  a’  bőr  fölé  nem  emel- 
kedő rózsaszínű  foltok  mutatkoznak  az  arczon,  mellyek 
új  nyomás  alatt  eltűnnék, de  felhagyván  a’  nyomással, 
rögtön  visszatérnek,  és  pedig  a’  környékről  a’  közép- 
pont felé. 

A’  kiüteg  fejlődése  kezdetén  a’  bőr  a’ foltok  közt 
ép  marad,  de  rövid  idő  múlva  az  ép  bőr  is  gyuladá- 
sos  rokonszenvedésbe  hozatik,  és  egy  vörös  foltot  ké- 
pez ; mellyen  számtalan  kisebb  sötétebb  színű  vörös 
foltok  látszanak.  Most  az  általános  tünemények  még 
inkább  nagyobbodnak , a’  bőr  forróbb  és  szárazabb , 
az  érverés  szaporább , úgy  hogy  kisebb  egyéneknél 
120  — 140 — 160  szaporodik  egy  perez  alatti  száma; 
a’  szomjúság  nagy,  a’  torok  és  áll  alatti  mirigyek  da- 

gadnak,  vörösödnek,  sőt  néha  vékony  kása-nagyságú 
állhártyákkal  födetnek.  A’  nyelv  nedves,  sárgás  vagy 

(fehér  nyákéval  van  födve  a’  közepén,  szélei  pedig  va- 
lamint hegye  élénk-vörös.  A’  nyelés  fájdalmas.  A’ 
lélekzés  rendes,  nem  szapori.  A’  kopogatás  és  hallga- 
) tódzás  semmi  rendellenes  jeleit  nem  tapasztaljuk.  A’ 
, has  keveset  duzzadt,  fájdalom  nélküli  puha.  Székle- 
' tételek  általánosan  rendesek , néha  mindazonáltal  cse- 
; kély  székszorulás , vagy  kisded  hasmenés  lehet  je- 
len. A’  betegek  nyugottan  feküsznek  , és  legfelebb 
főfájásról  panaszkodnak,  éjjel  álmokban  nyugtalanok 
sőt  néha  félre  is  beszélnek. 

Ezen  tünemények  nagyobbodván,  minekutána  a’ 
kiüteg  az  arczot,  nyakat  már  meglepte,  másnap  a’ 
foltok  az  egész  testen  előtűnnek,  és  pedig  olly  renddel, 
hogy  majd  mindenkor  a’  finomabb  bőrrel  ruházott  ré- 
szeken fejlődnék  mindenek  előtt  a’  baj,  és  virágoz- 
ván is  a’  kiüteg,  ezen  helyeken  mindig  sötétebb  színű 
szokott  lenni ; kifejlődvén  az  egész  testen , illy  lefo- 
lyam  után  a’  kiüteg , virágzást  szakába  lép. 


Harmadik 

vagy  is  virágzás!  szak. 

A’  már  megjelent  vörös  kiüteg  ezen  időszakban 
mindig  sötétebb  színt  ölt  ügy  annyira,  hogy  azt  Hux- 
ham  után  a’  málna-lé  színével  összehasonlitni  szokják 
valamennyi  orvosok,  melly  szín,  ha  a’  beteg  kiált  vagy 
nyughatatlankodik,mégsötétebbre  változhatik.  Most  a’ 
betegek  csekély  fájdalomról  vagy  inkább  viszkeleg- 
ségről  panaszkodnak  a’  bőrön,  melly  égető  forró,  duzzadt 
és  ránczosodni  kezdő ; — az  átalános  tünemények  na- 
gyobbodhatnak vagy  megállapodnak,  a’  toroklob  most 
éri  legnagyobb  fokát , a’  vörösség  a’  bárzsingon  ’s  a’ 
szájüreg  lágy  részein  legnagyobb  fokra  emelkedik,  a’ 
nyelés  igen  fájdalmas , és  néha  több  órákig  végké- 

pen  lehetetlen ; a’  nyelvnek  fehér  va^y  sárga  nyákás 
fölözete  eltűnik,  és  mély  vörös  szint  ölt,  a’  kifejlöd- 
lebb  szemöcsöcskék(papillae),mellyekmár  a’  baj  kez- 
detén is  jelen  vannak , de  befödve , most  tisztán  lát- 
szanak ; a’  láz  megállapodik,  és  a’  szomjúsággal  együtt 
lassankint  kisebbülni  kezd. 

így  tart  a’  kiüteg  három  vagy  négy  napig , ek- 
kor észrevehetöleg  sáppadni  kezd , mig  végre  három 
vagy  négy  nap  után  végképen  eltűnik.  A’  láz  meg- 
szűnik, vele  a’  szomjúság  és  forróság,  az  érverés 
rendes  lesz,  a’  torokfájás  és  vörösség  óriási  léptekkel 
múlni  kezd , és  a’  mint  a’  kiüteg’  vörössége  halvá- 
nyodik, úgy  az  arczon  és  nyakon  a’  negyedik  szak, 
t.  i.  a’  lehámlási  szak,  áll  be. 


Negyedik 

vagy  is  lehámlási  szak. 

Ezen  szaka  a’  kiütegnek  azon  helyeken  kezdő- 
dik, a’  hol  először  fejlődött,  t.  i.  az  arczon  és  nyakon, 
itt  finom  lekorpádzási  alakban  végződik ; a’  többi  test 
részeire  jutván  a’  sor,  különféle  nagyságú  és  idomú 
alakokban  történik  a’  lehámlás,  igy  néha  az  ujjakról 
egész  hüvely  idomú  bőrzsacskócska  hámlik  le,  mely- 
lyet  a’  kis  betegek  ön  erejök  segedelmével  le  is  szok- 
tak tépni.  Az  egészség  most  visszatérni  kezd,  a’  bete- 
gek jobb  kedvűek , az  étvágy  helyreáll , és  az  egész 
szak  8 — 20  nap  alatt  bevégződik,  visszamaradván  egy 
ideig  a’  bőr  érdes  tapintatú  felülete. 

Ezen  most  előszámlált  tünemények  csekély  mó- 
dosítással, mellyet  különbféle  befolyásoknak,  valamint 
a’  beteg  testalkotásának  lehet  tulajdonítani , jellemzik 
a’  rendes  lefolytu  vörhenyt.  De  valamint  egy  szabály 
sincs  kivétel  nélkül , úgy  a’  vörheny  is  ezen  rendes 
lefolyamától  eltávozik,  és  ekkor  rendetlenül  lefolyó 
vörhenynek  (scarlatina  anomala)  nevezzük. 


Egyik  faja  ezen  rendetlenül  lefolyó  vörhenynek 
I sokkal  szelidebb  tüneményekkel  jár,  mert  alig  hogy 
valami  csekély  lázos  mozgalmak  mutatkoznak,  néhány 
óra  vagy  legfölebb  másnap  észrevehető  az  egész  tes- 
ten , vagy  csak  némelly  részén  minden  bördag  nél- 
küli igen  mérsékelt  rózsaszinüpettegetett  kiüteg,  melly 
2—3  napig  tartván  eltűnik,  és  a' beteg  5 — 6 nap 
múlva  egészségesnek  érzi  magát  a’  nélkül,  hogy  al- 
kalmatlan torokfájás  vagy  nyeldeklö  lehetetlenség 
mutatkozott  volna , az  étvágy  kisebb  ugyan , de  nem 
egészen  lerontott,  a’  bőr  melegsége  valamint  az  ér- 
verés igen  kevéssel  magasztalt  egész  lefolyta  alatt, 
úgy:  hogy  valóban  minden  orvos  és  szülök  örülhet- 
nek illy  lefolyté  vörhenynek , de  csak  úgy , ha  nem 
csalárd  annak  sebes  eltűnte,  mert  néha  halálos  követ- 
kezményeket von  maga  után. 

A’  másik  faja  a’  rendetlen  lefolytú  vörhenynek 
mint  általános  tüneményeire,  mint  a’  kiüteg’  szinére 
nézve  sokkal  nagyszerűbb ; a’ baj  már  kezdetével  nagy 
torok- és  főfájással,  félrebeszéléssel  lép  föl;  előjelei 
2-3-4  nap  tartanak.  A’ kiüteg  hamar  meglepi  az  egész 
testet,  sötét-vörös,  későbben  violaszinű,  és  ezen  szí- 
ne néha  a’  halálig  eltart. 

A’  láz  nagy,  az  arcz  nagy  bántalmat  és  levert- 
séget külel ; az  ajkak  valamint  az  orr  sáppadt,  száraz , 
vérző,  a’  fogak  és  orrlukak  kormos pölyhökkel  meg- 
lepvék,  a’  nyelv  vörös,  vagy  a’  vérzéstől  barnás  nyá- 
kéval födve , néha  száraz , a’  szemek  beesve,  edényei 
vérrel  belövelve,  a’  has  duzzadt,  és  néha  a’  székle- 
tételek gyakoriak,  egy  szóval  ezen  faja  a’  vörheny- 
nek alhasi  hagymáz  tüneményeivel  folyik  le , és  vala- 
mint ez , úgy  ezen  fajú  vörheny  is  mindenkor  legna- 
gyobb veszedelemmel  jár,  sőt  a’  mi  ezen  vörhenyt  il- 
leti, majd  mindenkor  halálos  és  pedig  rövid  idő  alatt. 

A’  többi  fajai  ezen  bajnak  csak  fokozatai  az  imént 
leirt  három  fajnak,  és  többnyire  a’  járvány  jobb  vagy 
rosszabb  nemtöjétöl  veszik  különbségöket. 

Kórhatározat. 

A’  mi  a’  vörheny  kórhatározatát  illeti , az  a’  baj 
kezdetével  majdnem  lehetetlen,  mert  ha  a’  betegnél 
hányás , főfájás , étvágycsökkenés  és  láz  áll  be,  sen- 
ki nem  lesz  olly  vigyázatlan,  hogyha  talán  vörhenyes 
járvány  uralkodnék  is , hogy  azonnal  vörhenyre  állí- 
taná kórhatározatát. 

Vannak  azonban  igen  gyakorlott  szemű  orvosok, 
mint:  Lichtenstádt, Schönlein,  kika’  nyelv  vörösségé- 
ről és  annak  igen  kifejlődött  szemölcsöcskéiről , úgy 
szólván  tántorithatlan  biztossággal  a’  kiüteget  már 
előjeleinek  szakában  meghatározzák;  és  ugyanezen 
jelekből  Hingeston  a’  vörhenyt  kiüteg  nélkül  megis- 
merni akarja.  Lieber  ismét  más  főelőjelét  látja  ezen 
betegségnek , t.  i.  a’  nyelv  nagyobbult  szemőcsöcskéi 
közt  létező  kisded  hólyagocskákat , mellyek  tiszta  fo- 
lyadékkal telve  vannak. 

De  mindezen  tünemények  csak  néha  lévén  jelen, 
átalános  kórhatározati  értékkel  nem  birnak  első  idő- 
szaka kezdetén  a’  vörhenynek.  Későbben  ha  torokfá- 
jás csatlakozik  a’  lázhoz,  hányáshoz,  főfájáshoz,  vagy 
egyszerű  toroklobot,  vagy  hártyás  bárzsinglobot , 
vagy  vörhenyt  lehet  jövendölnünk.  Itt  a’  nagy  láz, 
és  azzal  ellentett  kisebbszerű  torokvörösség , a’  hi- 
ányzó hártyaképzés  jövendöltetik  velünk  a’  vörhenyt. 
Ha  a’  toroklob  helyett  arcz-  és  szemvörösség , nátha , 
de  leginkább  hurut  áll  be;  akkor  kanyaróra  (morbilli) 
tesszük  előlegesen  kórisménket;  ha  pedig  nagyobb 
hasmenés,  égető  forrósága  a’  bőrnek,  nagy  szomjúság, 
sebes,  könnyen  elnyomható  nagy  erverés,  a’  nagy 
szomjúsággal  ellentett  sok  vizellés , és  minden  habár 
legkedvesebb  tárgyak  iránti  közömbösség  és  elha- 
gyottság  mutatkozik,  akkor  hagymáztól  kell  félnünk, 
és  Így  még  más  bizonyosabb  kórismertető  jelek  nem 
mutatkoznak,  a’  kórhatározalot  felfüggeszteni  legta- 
nácsosabb. 

Előtűnvén  második  időszakában  a’  kiüteg , a’  ki 
csak  egyszer  is  látta  rendes  alakját  ezen  bajnak , le- 
hetetlen hogy  hamis  kórhatározatot  állitson  fel,  noha 
fájdalom,  tapasztalnom  kellelett  egypár  hónap  előtti  ki- 
rándulásom’ alkalmával  magyar  fővárosunkból  a’  kö- 
rülfekvő vidékekre,  hogy  előforduló  járványos  és 
kívánható  rendességgel  lefolyó  vörhenyt  nagyobb- 
részt kanyarónak  keresztelik ; ugyanazért  nem  tartom 
feleslegesnek  e’  két  kiütegnek  kórhalározóilag  érde- 


kes különféle  tüneményeit 

Vörhenynél. 

Nagy  láz,  nyákás  vagy  epés 
hányás,  főfájás,  kábultság,  nem 
ritkán  álmosság  , szúró  torokfáj- 
dalom és  annak  nagyobb  vörös- 
sége, nagyon  felmagasztalt  testi 
meleg , és  szomjúság. 

A’  kiüteg  közönségesen  három 
nap  növekedik,  mig  legnagyobb 
kifejlődés!  fokát  eléri. 

Rendetlen  idomú  nagy  vörös 
foltok,  mellyek  a’  bőr  fölé  nem 
emelkednek,  összefutnak  széle- 
ikkel és  rövid  idő  alatt  az  egész 
test  mélyebb  szinnel  pettegetett 
vörös  skarlátszinü  a’  nélkül,  hogy 
a’  kiüteg  közt  a’  bőr  ép  színe 
megmaradna. 


Az  arczot  és  nyakat  kivéve , 
kártyás  az  egész  testen  a’  lehám- 
lás. 


elősorolni. 

t 

Kanyarónál. 

A’  láz  középszerű  , ritkán  cse- 
kély étel , vagy  nyákás  hányás  , 
álmosság,  szúró  , égető  szemfáj- 
dalomésazoknak  vörössége,köny- 
nyezés,  nátha,  orrbedugulás,  kö- 
högés, ritkán  igen  csekély  to- 
roklob. 

A’  kiüteg  24  vagy  legfelebb 
48  óra  alatt  kifejlődik. 

Különbféle  nagyságú  ugyan  , 
de  a’  mi  idomát  illeti,  az  kerek- 
ded , és  a’  bolhacsipéssel  leg- 
jobban öszvehasonlitható , szélei 
egyenetlen  sugarasok,  a’  bőr  felé 
általánosan  mindig,  de  néha  kö- 
zepe emelkedettebb  és  kupképü, 
kézzel  is  tapintható,  ritkán  na- 
gyobb kiterjedésben  összefutó,  és 
ha  ez  megtörténik  is,  félhold  ké- 
pet irle  akkor  a’  kúpos  felemel- 
kedésektől, érdes  tapintató,  a’  na- 
gyobb rózsaszinü  vagy  sötét  vö- 
rös folt,  megmaradván  mindig  a’ 
kiüteg  közt  a’  bőr  ép  színe  ; az 
egész  testet  soha  meg  nem  lepi , 
hanem  csak  szórva  pettegeli. 

Az  egész  testen  korpás  »\le- 
hámlás. 

Lényege  és  széke. 

A’  vörhenyt  mindeddig  börlobnak  tartották  az 
orvosok , mivel  csak  a’  bőr  vörösségét  és  forróságát 
vették  tekintetbe;  sőt  mi  több,  most  is  annak  tartják 
leghiresebb  orvosaink  közül  némellyek,  igy:  Clark 
angol  orvos,  Braun,  ki  1840-ben  egy  járványát  vi- 
gyázta meg  ezen  bajnak , azt  jegyzé  föl , hogy  ezen 
járvány  alatt  megbetegedett  egyénekkel  érintésbe  jött 
lakosok  gyakran  orbánczos  bántalom,  de  leginkább 
orbánczos  toroklob , és  orbánczos  arczlob  által  lépet- 
tek meg,  és  innen  a’  vörhenyt,  mint  legnagyobb  fokú 
orbánczot  tekinti.  Schönlein  is  az  orbánczos  bántalmak 
közé  sorozta  szóban  levő  kiútegünket,  és  azt  orbáncz- 
ból  származtatja.  Mások  ellenben  látván,  hogy  a’  bőr- 
lob  által  a’  baj  lényegét  csak  közelítőleg  sem  fejthet- 
nék meg,  általános  vérbántalomban  hiszik  azt  feltalál- 
ni ; igy  Lichtenstádt , Schlesier  sajátlagos  anyag  fel- 
vétele által  a’  vérben  látják  leginkább  az  üteres  vér 
megbetegedését;  Ammon  a’  vörhenyt  mint  rögtön  tá- 
madt beteges  vérvegyületnek  tekinti , melly  által  a’ 
vérkeringés  lényegesen  háborgattatik ; és  ezt  kór- 
boncztani  adatokkal  támogatja,  mellyekből  kitűnik, 
hogy  ezen  bajban  elhunytak’  felbonczolása  semmi  lo- 
bos  terméket  ki  nem  kutathat,  hanem  csak  letelt  anya- 
gokat, mellyek  minden  lobnélküli  eredetűek;  Fran- 
cziahon  gyermekorvosai  közt  diszlő  Billiet  és  Barthez 
hasonlóképen  átalános  betegségnek,  mellynek  fő  oka 
a’  vér  beteges  bántalma,  a’  vörhenyt  tartani  nem  vo- 
nakodnak. 

A’  mi  székét  illeti,  noha  a’  baj  átalános,  még- 
is a bőr  felszivó  edényeiben  látszik  leginkább  rejleni, 
a’  vörösség  sebes  szétterjedése , ennek  fölületességét 
általános  lehámlása  az  érzéketlen  hámhártyának,  és  vi- 
zenyős utóbajai  is  e’  nyavalyának  bizonyitják  mind , 
hogy  az  alatta  legközelebb  fekvő  képlet  volt  bántva. 

A’  legújabb  szigorú  vizsgálatok,  és  nevezetesen  Jahn, 
Bicker,  Frank  szerint,  már  a’ kiüteg  megjelenése  előtt 
a’  bőr  felületén  kisebb  nagyobb  távolságban  igen  ki- 
csiny, tapintás  által  nem  érezhető,  hanem  csak  nagyító 
üveg  által  látható  husszinü  pontocskákat  lehet  észre- 
venni , melly  pontocskák  Bicker  után,  ki  igen  nagyító 
górcsőn  által  vizsgálta  meg  azokat,  kisded  hólyagocs- 
kákat  képeznek.  Ha  ezen  pontocskák  megjelennek  a’ 
bőrön , és  a’  vörhenyt  megelőzni  szokott  tünemények 
mutatkoznak,  minden  kétkedés  nélkül,  és  pedig  ezen 
pontocskák  mennyiségéhez  képest,  nagyobb  vagy  ki- 
sebb fokú  vörhenyt  várhatni,  az  imint  emlitett  írók 
szerint , megegyezvén  mindnyájan  abban , hogy  ezen 
pontok  soha  nem  futnak  öszve. 

Heyfelder,  Mombert,  egész  bélfolyamban  skarlát 
vörösséget  láttak , de  benne  soha  véredényeket  találni 
nem  birtak,  bár  milly  nagyitó  üveggel  is;  ezen  vörössé- 
get Andral  és  Gevaret  a’  vérgolyócskák’  megszaporodá- 
sából származtatják.  Ugyanilly  vörösséget  Ammon  és 
Horn  mind  a’ két  üres  érben,  a’ függérben,  és  tüd-ütér’ 
felső  részén,  Barthez  és  Constant  a’  gögsip  és  hörgők- 
ben ; Bretonneau  a’  mellhártyán,  Cohen  az  orrüregek- 
ben, Joál  a’  vizellő- hólyag  takonyhártyáján  találták, 
és  HelíFt  szigorú  górcsővizsgálatok  után  a’  takonyhár- 
tyák nyálkabőre  lehámlását  bebizonyította,  egy  szóval 
nincs  a’  testnek  olly  része , melly  ezen  kiütegtől  sza- 
bad maradna,  és  igy  bebizonyodik  általánossága  e’ 
bajnak , meUy  fő  székét  a’  külbőrön  helyhezteti. 

Bonyoiódásai. 

I.  Torok-gőgsiplob.  Rilliet  és  Barthes  szerint, 
noha  némelly  orvosok  ezen  lobot  a’  vörheny  lényeges 
részének  tekintik,  mint  bonyolódást  veszünk  fel  annál 
is  inkább,  mivel  vannak  olly  esetek,  mellyekben  a’ 
torok,  vagy  gogsiplobnak  nyoma  sincs.  Ezen  bonyo- 
lódás  ha  kis  fokú,  majdnem  minden  gyógyítás  nélkül 

a’  fö  baj  ellünlével  megszűnik , de  ha  nagyobb  fokra 
lép,  legveszedelmesebb  kísérője  a’ vorhenynek;  és  né- 
ha járványosán  uralkodik  a’  fő  bajjal ; illy  járványt 
irt  le  Huxham,  mellynek  1772-ben  számtalan  egyén 
áldozatjává  lön , utána  Gueretin  épen  olly  kártékony 
járványt  vigyázott  meg  IS'l  1-ben  a’Maine  és  Loire-i 
osztályban. 

II.  Nátha,  — ritkábban  csatlakozik  ugyan  a vör- 
henyhez,  és  járványos  eredetűnek  látszik  lenni;  de 
bármi  csekélynek  lássék  is  magában  véve  ezen  bonyo- 
lódás,  majd  mindenkor  szomorú  előjele  a’  szóban  levő 
betegségünknek. 

III.  Vizkórok.  Vieusseux  és  Méglin  szigorú  vis- 
gálptaik  által  tétettek  figyelmetessé  az  orvosok  a’bőr- 
vizkórnak  a’  vesék  betegségeivel  való  szövetkezése 
felett  a’  vörheny  után,  ez,  tudniillik  a’ bőr  - vizkór 
(Anasarka)  leggyakoriabb  ugyan , de  más  részeiben 
a’  testnek  sem  hiányoznak  vizes  letételek,  és  ezek 
vagy  egyszerre  lépnek  fel,  mint  igen  veszedelmes  bo- 
nyolódások,  vagy  részletesen  egyik  a’  másikát  követi, 
és  csak  a’  jobban  kifejlődő  nyavalyának  jele. 

A’  mi  a’  kifejlődést  illeti,  majdnem  valamennyi 
gyermekorvosok  abban  egyeznek  meg,  hogy  máso- 
dik és  harmadik  hétben  legnagyobb  a’  hajlam  a’  viz- 
kórok támadhatására,  akkor  tudniillik:  midőn  a’lehám- 
zás  virágzik,  és  fő  okul  a’meghütést  és  a’  vesék  fe- 
hérnyés  elfajulását  állítják  fel.  Ezen  vizkórok  rögtöni 
lefolytok  lázosak  és  láznélküliek , vagy  lassú  lefoly- 
tuak  lázzal,  és  láz  nélkül  nem  ritkán  tapasztaltainak. 

IV.  Agy  velő,  bántalmak,-  béllob,  - tüdő,  - és 
hörglob,  - savós  hártyalobok,  - más  kiütegek  ’s  a 
többi,  ritkább  bonyolódásai  a’  vörhenynek. 

J5  Hatása  más  betegségekre,  mellyek’  lefolyta  alatt 

támad. 

A’  mi  ezen  tulajdonát  illeti  a’  vörhenynek,  az 
‘ nénielly  betegségeket  súlyosít , másokat  ellenben  kön- 
V nyebbit,  végre  némellyeket  végképeii  kizár,  és  csak 
! leliámlása  után  térnek  ismét  vissza ; az  elsőkhöz 
í tartoznak  a’  kártyás  lobok  a’  torokban  és  gögsipban, 
a’  másodikhoz  a’  tüdölob , a’  harmadikhoz  a’  váltóláz. 
j A’  mi  pedig  a’  gümőkort  illeti,  azzal  soha  meg  nem 
> egyezhet,  és  igy  csak  ollyan  egyéneket  támad  meg: 
; kik  vagy  nem  gümökórosak,  vagy  abból  kigyógyultak. 


Jóslat. 

Valamint  a’  kanyarónál,  ügy  a’  vörhenynél  is  a’ 
kiüteg  magában  nem  veszedelmes,  de  bonyolódásai 
évenkinti  tapasztalás  szerint  számtalan  áldozatokkal 
töltik  a’  sírboltokat 

Ha  a’  láz  mérsékelt,  a’  toroklob  csekély,  a’  ki- 
üteg nem  heveny  lefolyltí,  az  agy  velő  bántalmai  vagy 
hiányoznak,  vagy  csekélyek,  gyógyulást  reményleni 
lehet;  de  ha  ellenkező  lefolytu,  sőt  ha  a’  toroklob 
heveny,  hártyás  kiizzadással  mutatkozik,  ’s  a’  mi  leg- 
rosszabb, ha  az  orrüregre  elterjednek,  vagy  hagymá- 
zos  tüneményekkel  lép  fel,  igen  szomorú  az  előremon- 
dás.  Ha  járványosán  uralkodik,  mindenkor  a’  járvány 
nemtőjéhez  kell  alkalmazni  jóslatunkat,  mert  néha 
majd  minden  bonyolódások  hiányoznak,  máskor  ellen^ 
ben  olly  súlyosak,  hogy  alig  menthetni  meg  a’  leg- 
nagyobb szigorúsággal  intézeti  gyógymód  mellett  is  a’ 
megbetegedett  egyéneket. 

Ha  mind  ezeken  által  megy  a’  beteg,  a’  vizkó- 
roklól,  mint  felebb  említém,  még  mindenkor  tarthatni 
a’  lábbadási  időszakban. 

Z* 

Oka. 

Legfőbb  okát  ezen  bajnak,  majdnem  valamennyi 
orvosok  a’  ragályban  helyhezik , és  pedig  mentői  rit- 
kább a’  ragályos  anyag,  annál  előbb  hat  a’  kis  egyé- 
nekre, noha  néha  a’  ragályt  bebizonyitni,  vagy  kiku- 
s talni  lehetlen. 

A’  mi  az  időt  illeti;  melly  alatt  a’  ragály  hat  az 
egészséges  egyénekre,  még  bizonytalan;  de  annyi  igaz, 
hogy  sokkal  hamarabb  hat,  mint  a’  himlő  ragálya. 

Rilliet  és  Barthez  szerint,  néha  egypár  óra  után 
látni  a’  ragálynak  hatását;  de  általánosan  3 — 13 
napi  tartózkodás  után  a’  kórházban  látták  fejlődni  a’ 
ragály  felvétele  tüneményeit.  Említenek  azonban  né- 
hány betegeket,  kiknél  15 — 40  napon  fogott  a’  ra- 
gály, és  ezekről  olly  nyavalyát  lesznek  fel,  melly  a’ 
ragállyal  ellenszenvvel  viseltetik. 

Második  okul  a’  járványt  lehet  felvenni , és  ez 
alkalommal  az  egyének  korát,  mert  noha  3 — 10  évig 
leggyakoriabb  a’  baj,  mégis  6 — 10  esztendős  korig 
jobban  kivannak  téve  az  egyének  a’  járvány  dühének. 
A’  mi  a’  nemet  illeti , a’  fiukat  gyakoriabban  bántja  a’ 
leányoknál,  végre  az  egészség  állapotját  tekintve,  min- 
denkor egészséges  egyéneket  előbb  támad  meg,  mint 
betegeket,  noha  nincs  egy  gyermeki  nyavalya,  mellyel 
ne  szövetkezhetnék,  kivéve  a’  gümőkórt,  mellyel  soha 
meg  nem  egyez,  és  igy,  mintegy  útmutatóul  szol- 
gálhat, hogy,  vörhenyes  betegünk  jelen  állapotban  a’ 
gümőkórtól  ment. 


Gyógymód. 

Ez  előgátlásira,  — az  egyszerű,  — és  bonyolódott 
vörheny’  gyógyítására  osztható.  A’ mi  az  előgátlást 
illeti,  számtalan  szereket  ajánlottak  minden  korban  az 

orvosok  kérdéses  kiütegünk  ellen;  igy:  hánytató,  has- 
hajtó szerek  némelly  orvosoktól,  másoktól  ásványsa- 
vanyok , részint  belsöképen , részint  gözalakban  füs- 
tölésül ajánltattak.  Römhild  hideg  vizzeli,  Volf  bor- 
eczetteli  mosdást  használtak  legjobb  sikerrel.  D áhne 
olaj-bedörzsöléseket  külsőleg,  és  egyidöben  ezen  kül- 
ső szerrel  belsőkép,  Plummer  porait  jó  hatással 
használta,  ezt  Kreysig  egy  gonosz  járványu  vör- 
henynél  igen  dicséri;  végre  Németországban  halhatat- 
lan Hahnemann  ajánlotta  a’  maszlagos  nadragulyát, 
ez  méltán  legnagyobb  figyelmet  érdemel,  és  noha  van- 
nak, kik  annak  hatását  tagadják,  mások  ellenében,  kik 
azt  igen  magasztalják ; minekutána  még  egy  eddigi  hasz- 
nált és  ajánlott  szernek  sincsen  annyi  hiteles  adata , 
mint  az  imint  emlitett  kábitó  nöménynek , erről  hogy 
kévéssé  többet  szóljak , nem  lesz  felesleg. 

Hahnemann,  ki  ezt  először  ajánlotta,  föstvé- 
nyél  használja  ezen  szernek,  és  pedig  egy  cseppben  40 
milliómad’  részét  egy  szemernek , és  ebből  a’  beteg 
korához  képest,  több  vagy  kevesebb  cseppet  adott, 24 
cseppen  fölül  soha  sem  legjobb  sikerrel, 

H u ífe  1 a n d ezen  szernek  tagadhatatlan  jótékony 
hatását  bizonyltja,  és  további  használatra  felszólítja  az 
orvosvilágot. 

V.  V e 1 s e n , kinek  vénye  következendő  : 

Rp.  Extracti  belladonnae 
grana  duó 

Solve  in 

Spirilus  vini  rft. 

drach.  duabus. 

D.  Sign.  kétszer  napjában  a’  beteg  kora  szerint 
5 — 10 — 15  — 20  cseppet  bevenni. 

247  egyénnél  használta  egy  veszedelmes  járvány 
alkalmával,  és  csak  13  betegedett  meg,  mellyből  azt 
következteti , hogy  ha  nem  is  mindig , de  nagyobb- 
részt megóvja  a’  kisdedeket  a’  ragálytól.  Travenfeld 

egyénnek  adta  ezen  szert,  és  egy  sem  betegedett 
meg. 


Újabb  védöji  közé  ezen  elögátlási  orvoslásnak 
larloznak  Ferón,  II  i é r e n a r t A.  F.  A.  és  M a c- 
lure,  kik  a’  kábító  hatása  által  ezen  szernek,  az  ide- 
gek képességét  a’  ragály’  felvétele  iránt  megtompitva 
lenni  gondolják.  Ugyanezt  Schlesier  is  elfogadja, 
de  csak  a’  bárzsing’  megkábilásában  találja  fő  székét, 
a’  nyavalya  ellenlálló  erejének. 

Burdach,  ki  36  egyénnek  adta  ezen  szert,  ta- 
pasztalta könnyebb  lefolyását  a’  bajnak,  és  csak  ket- 
tőnek halálát. 

Ezek,  és  több  számtalan  adatok,  mellyeket  a’  hely- 
szűke miatt  ide  sorolni  felesleg  volna , vannak  felje- 
gyezve orvosi  könyveinkben ; de  ismét  igen  nagy  te- 
kintetű orvosok  ezen  szernek  hatását  vagy  igen  cse- 
kélynek vagy  semminek,  vagy  végre : még  kártékony- 
nak is  nyilatkoztatják;  Így : Rittmeis tér,  Wild- 
berg,  Muhrbech,  Belit z,  Heyfelden,  M em- 
bert, Mührendorf,  Schmidl,  v.  Haselberg 
Kaminszkv,  Hildenbrannd-Valent,  Sei- 
f e r t , S t e i m m i g.  Ve  d e k i n d ’s  a’  többi. 

Ezeket  elörebocsájtva  kitetszik,  hogy  haszná- 
lata ezen  szernek  néha  igen  jótékony,  néha  pedig  kö- 
zömbös és  Így  Rilliet  és  Barthez  szerint  csak  vesze- 
delmesebb járványnál  ajánljuk,  inig  a’ tapasztalás  an- 
nak használatát  szigorúbban  meghatározandja. 

A’  mi  a’  megjelent  kiűteg’  gyógyítását  illeti,  ha 
az  egyszerű  és  szelíd  lefolytú,  legjobb  a’  természetre 
hagyni  annak  gyógyítását,  és  csak  a’  történhető  bo- 
nyolódásoknak  mérsékleti  életrendszerrel  kell  ellent- 
állani 

Ha  bonyolódások  lépnének  fel , ezeket,  ha  gyul- 
lasztók, hülő  szerekkel,  mellyek  közt  az  érvágás  és 
nadályozás  nagyobb  számmal,  legelső  helyet  foglalnak 
ezután  a’  hashajtó  szerek,  végre  ha  a’  kiűteg  elkésnék 
vagy  megjelenvén  eltűnni  látszanék , akkor  izzasztó 
szereket,  és  pedig  Henke  által  ajánlott  vényt  leg- 
jobb sikerrel  használjuk;  melly  következendő: 


23  — 


Rp.  Aqiiae  Sambuci 

U II  c.  q u a t II  0 r. 

Spiritus  mindereri 

d r a c h.  d ii  a s. 

Vini  Antimon.  Huxli. 

d r a c h.  s e m i s. 

Syriipi  rubi  idaei 

U n c.  s e m i s. 

M.  D.  Sig.  2.  óránkint  1.  evő  kanállal 
bevenni. 

Az  életrendszer  a'  betegség  lefolyta  alatt  leg- 
szigonibb  legyen,  és  csak  lábadási  időszakban  enged- 
hetünk lassu  átmenetet  szokott  ételekre ; de  ezen  idő- 
szakban 6 — 8 hétig  a’  raeghütés,  vagy  hidegebb  le- 
vegőbeni  tartózkodás  legszigorúbban  tilalmaztassék ; 
mert  igen  szomorú  iitóbajobra , mellyeket  felebb  em- 
lítettem, adnak  alkalmat. 

A’  mi  a’  többi  bonyolódások’  gyógyítását  illeti , 
azokat  jellemök  és  székök  szerint  átalános  orvosi 
tapasztalásokat  követve  gyógyítani  minden  orvostól 
legcsélszerübbnek  látszatott;  mind  a’  mellett  ha  tisz- 
telt olvasóim’  különféle  bonyolódásokban , külön  és 
külön  ajánlott  gyógymódokkal  ismeretbe  lépni  kíván- 
nának, nyiltszivüen  nyilatkozó  R i 1 1 i e t és  B a r t h e z’ 
magok  tapasztalásából  franczia  nyelven,  és  Meiss- 
nerFriedrich  Lajos’  sok  gyűjtött  adatokkal  dús , 
német  nyelven  irtt  munkáikat  ajánlhatom. 


Theses  defendeiidae. 


1.  Diagtiüsis  hydrocephali  acuti  est  perquain  diíficilis. 

2 In  gravaminibus  respirationis  non  solum  pulmonum  séd 

et  cordis  statum  adminiculis  acusticis  investigare  me- 
dicuin  rationalem  oportet. 

3 Infallibilia  signa  virginitatis  non  dantur. 

4 Sola  docimasia  pulinonuin  pro  determinanda  morte  vei 

vita  infantis,  — non  sufficit. 

5 Rubeola  est  tantum  modiíicatio  scarlatinae  sub  forma 

morbillorum. 

6 Omnis  gangraena  stimulantibus  tolli  non  potest. 

7 Religione , humanitate , prudentia , medicus  verus  non 

cárét. 

8 Tutissima  radicalis  hydrocele  operatío  est  transcissio  tu- 

nicae  vaginalis  propriae 

9 Aquae  minerales  Hungáriáé  exteris , ubi  fieri  potest, 

sunt  praeferendae. 

10  Febris  puerperalis  non  existit,  séd  dantur  morbi  puer- 
perales. 


